שבוע חולף שבוע בא והנה הוגשו הרשימות לבחירות לכנסת המי יודע ומי אכפת לו כמה. יש מין קטע כזה בבחירות בשנה האחרונה שברגע האחרון יש דרמה גדולה, מצד ימין (עוד מעט נטפל בענין הזה של ימין) ביבי קורא לחברה שלו להתאחד, ממול גם השמאל מתאחדים והנה הופלה בופלה, כולם מאוחדים ויריבים ששונאים אחד את השני יותר מרונלדו ומסי או מאוהדי מכבי והפועל מתחבקים להם ויוצאים להלחם למען המטרה המשותפת הגדולה: להציל את/לשרוף את (מחק את המיותר) התחת של ביבי.
נגיד את האמת – אין היום שום מטרה פוליטית אחרת על פני השטח. לא מדיני, לא בטחוני, לא כלכלי, לא חברתי, לא תרבות, לא מים בכנרת, לא ספורט ולא נעליים. הדבר היחיד שמענין את הפוליטיקאים כולם מימין משמאל מסמוטריץ' ועד טיבי זה האם הקיסר מקיסריה ימשיך לעשות מאיתנו ומהעולם צחוק או שהוא ילך סוף סוף להוכיח את חפותו בבית המשפט. ביננו, גם הוא, גם אני ולדעתי גם מרבית מעריציו וגם אתם לא מאמינים שהוא מסוגל להוכיח את חפותו – אבל זה כבר סיפור אחר.
בואו נטפל רגע בענין הזה של ימין ושמאל. מי שזוכר את שיעור ההיסטוריה בכתה ז' או ח' (אני מניח שהיום לא מלמדים דברים כאלה יותר) הרי שהמונחים האלה נקבעו במהפכה הצרפתית. מי שישב מימין ליו"ר הפרלמנט הפריזאי (הג'ירונדיסטים) נקראו ימין ומי שישב משמאל ליו"ר (יעקובינים) נקראו שמאל. עם השנים התגלגל העסק ככה שימין נחשב יותר שמרני, קפיטליסטי, ליברלי, מייצג את המעמדות שיש להם קצת כסף בכיס ואילו השמאל נחשב יותר מתקדם, סוציאלי, ליברלי, מייצג את אלה שאין להם גרוש על התחת. זה בגדול ההבדל. כן, כן, לא התבלבלתי - גם הימין וגם השמאל רואים עצמם ליברלים. זה כנראה נתפס טוב להיות כזה, אז שניהם חושבים שהם כאלה.
כל זה כאמור היסטוריה – עבר, פאסה קומפוסה. היום אין שום הבדל. תאמינו לי. כשביבי אומר לשרים "תהיו כחלונים", הוא למעשה אומר להם – תהיו שמאלנים. רק שחס וחלילא יגיד למישהו תהיה שמאלני – זה הרי בגידה, אז הוא מוצא את השמאלני התורן, אדון כחלון ומפיל עליו את החברתיות. אחר כך הוא כבר יזרוק את הכחלון הזה לכלבים, אבל זה כבר סיפור אחר. אותו דבר מצד שני. גם ניצן הורוביץ, עמיר מוריד השפם ואורלי לוי יודעים שבלי השקעות כבדות של קאפיטליסטים מימין הכלכלה תלך פייפן, אז הם עושים קצת רעש חברתי, מעבירים איזה חוק שעוזר לחלשים, אבל מדיניות שמאל עקבית? – תשכחו מזה. אם יש חברת כנסת ג'ינג'ית שעושה קצת יותר מידי רוח לכיוון שמאל אז דואגים חיש קל להעיף אותה הביתה ושלא תבוא לאיזור בזמן הקרוב. אין שום רצון להתפס באמת כמובילי מדיניות שמאל של ממש.
בקיצור – לא משנה מי ייבחר בתחילת מרץ, תהיה לנו ממשלה ימנית עם אגנדה ימנית ברורה וכל השאר – חסר משמעות. בביטחון – אף אחד, אפילו לא המשותפת, לא רוצים באמת להחזיר שטחים ולשלוט בציבור הפלסטיני. גם המשותפת יודעת שהמצב הנוכחי, כשהם יכולים לקטר נגד היהודים הרעים אבל לא לעשות כלום שיחייב אותם מול הבוחרים זה הכי נוח. במדיני – יש כאלה שעושים יותר רוח של שלום ויש כאלה שפחות, אבל אף אחד לא ממש מסוגל להזיז את הגופה הגדולה הזו שנקראת שלום לשום מקום. למה ? אמרנו כבר, כי לכולם יותר נוח במצב הנוכחי. כלכלי וחברתי – נו באמת. כולם רוצים שהכל ימשיך כמו שזה כרגע, עם קצת קוסמטיקה, כדי לקבל טפיחה על השכם ושיוכלו להגיד שהורדנו את מחירי הפתיתים דגם משופר בשבע אחוז. אז נקבל ממשלת ימין בראשות גנץ, לפיד, אשכנזי ויעלון "השמאלנים" או ממשלת ימין בראשות ביבי, סמוטריץ', אוחנה ומירי רגב. שכל אחד יבחר איזה ימנים הוא מעדיף.
אוי כמה שנהנתי השבוע מהתרגילים הפוליטיים של הרגע האחרון. בואו נתחיל מהמקרה הקל יחסית, בצד הכאילו שמאלי של המפה. סתיו הג'ינג'ית שפיר שעבדה קשה כל הקדנציה הקודמת והיתה בטוחה שהיא היא המנהיגה הבאה של העבודה, או מר"צ או הדמוקרטים או איך שלא קוראים לחרטא הזו, רק סובבה לרגע את הראש והשותפים שלה לדרך העיפו אותה בבעיטת וולה שנדיר לראות כאלה במגרשים. עשו לה: "תראי ציפור", היא הסתכלה למעלה וחטפה בעיטה חזקה באחוריים מלמטה הרחק הרחק אל מחוץ לאיצטדיון. האמת – יש לי סימפטיה לבחורה הזו שניסתה באמת לעשות משהו במדינה, רק שהיא קצת שכחה את הפרופורציות שלה וחשבה שהיא מינימום בן גוריון 2.0 ועל השחצנות הזו לא סלחו לה. עכשיו הגברת 2.0 צריכה ללקט שברים ולבדוק אם יש לה פוטנציאל שיקום. מאחל לה כל טוב, ומקווה שהיא יודעת שאין מה לקחת יותר מדי ברצינות את ה"ירוקים" כי אז היא תעוף מחיינו סופית.
עכשיו לתרגיל הנפלא בימין. לבן גביר לא עושים "תראה ציפור". עד שבן גביר יראה ציפור לוקח יותר מידי זמן אז היה צריך משהו טיפה יותר מתוחכם. חיכו, חיכו, חיכו, חיכו, הגיעו לרגע האחרון, חיכו עוד קצת ואז אמרו לו: "תראה – ביבי מתחבק עם הרברפי ! " הוא הסתובב לראות את תופעת הטבע הזו וקיבל בעיטה דומה לזו של הג'ינג'ית. רק שבשביל להעיף דוגמן כמו בן גביר צריך בעיטה חזקה הרבה יותר מזו שנתנו לג'ינג'ית. וזה כואב.
בענין כל ההתפתחויות בימין, אם אחרי בלבולי המוח שלי יש לכם עוד כח, תקראו את הפוסט הנהדר של החברה עירית, שנותנת תובנות וניתוחי עומק מרשימים בנושא וגם לה לא חסר הומור. פשוט אין לי יותר מה לכתוב אחרי זה.
אבל עוד מילה ברשותכם - כמו שכולנו, עתירי הנסיון בפוליטיקה המקומית יודעים, סיפורי הבגידות והנקמות עוד לא נגמרו ועוד צפויים לנו סיבובי נקמות, בעיטות ושמחות נוספים. נקמה, כך הביטוי, מגישים כשהיא קרה ואני מניח שהנפגעים השונים מתקררים עכשיו ומבשלים היטב את הנקמה שלהם. אני אולי לא פרשן מי יודע מה או נביא גדול, אבל דבר אחד אני מבטיח לכם – יהיה עוד הרבה שמח גם לפני וגם אחרי הבחירות בתחילת מרץ.
קבלו ציטוט מכלכליסט: "רשת BBB חובrת לסטארט אפ SavorEat שמפתח המבורגרים צמחוניים בהדפסת תלת מימד, במטרה להציע את המוצר ללקוחות.". אז ככה: כבר התרגלתי שהעולם הולך לכיוון צימחונות, טבעונות, אורגני, ביולוגי וכו' וכו'. גם הבנתי שאני שייך לדור הדינוזאורים שממש לא מתלהב משייק ג'ינג'יר פסיפלורה סלרי מלפפון ושאחרי מותי כנראה לא יהיו עוד אוכלי בשר ונקניקיות על פני כדור הארץ, אבל זה כבר שיא חדש. המבורגר צמחוני ממדפסת נשמע לי מעורר תאבון פחות או יותר כמו נקניקיות נסורת מאיקאה או סטייק מצמר גמלים מדברי. זוועה, זה מה שזה.
בואו נשים רגע בצד את כל היתרונות ההומאניים והבריאותיים שיש בתופעות האלה. בכל האוכל המודרני הזה אני רואה מפגע דרמטי בחוש הטעם. לאן שלא הולכים, מקבלים הגבלות מזון כאלה או אחרות והכל לטובת עולם יפה יותר, בריא יותר, הומני יותר ועד כל מיני גועל נפש כאלה ואחרים. רק שבדרך שוכחים לגמרי את חוש בטעם שנדפק לחלוטין בשנים האחרונות. כשאני רואה שפים ידועים משוויצים במנות הטבעוניות שלהם, אני עובר למסעדה מעבר לכביש.
אין לי שום דבר נגד טבעונים ואני אפילו די בעד בעלי חיים, רק עשו לי טובה: תנו לזה קצת טעם. ולא – בנתונים של המטבח המודרני והעתידי אין טעם. יש ערכי תזונה, ערכי בריאות, ערכים הומניים וערכי הדמוקרטיה, רק שאין טעם. אז בשביל מה לחיות מאתיים שנה אם אין לחיים שום טעם?
"אז נקבל ממשלת ימין בראשות גנץ, לפיד, אשכנזי ויעלון "השמאלנים" או ממשלת ימין בראשות ביבי, סמוטריץ', אוחנה ומירי רגב" ללא ספק נכון. אנחנו לא בשלים לשום שינוי מהותי, מפחדים!.
גברים - נשים? דוקו, ידידי. דוקו. בקרוב בערוץ 8.
ימין? שמאל? כבר הרבה שנים שאין באמת הבדל אידיאולוגי, בטח שלא בשנים האחרונות, ומי שהכי שחק את זה היה דווקא החשוד מבלפור, שעבורו גם ליברמן זה שמאל קיצוני (סליחה - "סמול" כדי שגם מצביעי הימין יבינו מה אני כותב).
כרגיל שדה המערכה קיים רק בין שתי המפלגות הגדולות, שבפועל עושות בדיוק את אותו הדבר וההבדלים נמצאים רק בדברי הרהב. מפלגות הנישה שמצטרפות מהצד הן שעושות את ההבדל. בדומה לכלל הידוע הגורס שההבדל בין גברים ונשים הוא שנשים יכנסו למיטה עם מי שבא להן בעוד שגברים יכנסו למיטה על מי שתיתן להם, כך ממילא מפלגות הנישה כמעט תמיד יצטרפו למפלגה הגדולה שתיתן להן. אז אם מישהו חושב שמפלגה כלשהי ממפלגות הימין לא תצטרף על ארבע לכחול לבן אם כחול לבן תרכיב קואליציה - אז סחתיין על ההומור.
נראה לי שלאט לאט אנחנו מתקדמים לשיטה של ארבע חמש מפלגות. ימין, מרכז, ערבים, דתיים/חרדים ואולי ליברמן, כל עוד הוא בתמונה ולא פורש. זה מה שיש. כל השאר זה קאמופלאז'. תכלס, קואליצית ה-55 של ביבי זה בדיוק הכיוון הזה, רק שהם עדיין רצים לבחירות בנפרד. אהבתי את הסיפור על הגברים והנשים ואיך הם נכנסים למיטה.
ברוך הבא עו"ד.
טבליות אמא'להההה גם אני לא רוצה!!!!!
אפשר לטוס איתך לחלל ולאכול ארוחה רצינית שם ?
משעשע, מציאותי, נוקב, ומעניין...כתמיד.
Doing my best dear.
מקווה שנהנת מאוד בחופשה.
תודה לתגובות ולאהבה שאת נותנת. כיף.
גם כאן, אתייחס לענין המזון. אני באמת זוכר טעמים של פעם ויש נוסטלגיה למטבח של אמא (הייקית...) אבל גם במטבח שהנהגנו בבית יש מלא טעמים וריחות ואנחנו משתדלים לאכול טרי וטעים. בכוונה לא כתבתי בריא, כי אני קצת פרא אדם בענין הזה. אבל לאכול המבורגר ממדפסת זה נשמע כמו שיקוץ משוקץ. פשוט לא ! נראה לי שבעתיד נבלע טבליות שיתנו חלבון, טבליות לשומן וטבלית לפחמימה, סיבים וויטמינים נקבל בזריקה קטנה ובזה נגמר האוכל. אני לא רוצה לחיות ככה.
היי בוחשת. בענין הזה אנחנו די מסכימים. כל המחלוקות הוויכוחים וגם הכעסים מונעים מאמוציות שלא ממש קשורות להתנהלות פוליטית. בעיני יש מחלוקת אמיתית בנושא דת ומדינה, שבה כדאי לדון ולטפל וזהו. בשאר הנושאים יש קונצנזוס די גדול.
אם זה כל כך אז איך אפשר יהיה להבדיל ביניהם?
איך טבעוני יוכל להיות בטוח איזה משני הסוגים הוא מקבל?
אני מאד שמח שאת נהנית לקרוא את הדברים שלי. זה לא דבר של מה בכך. לגבי וויכוח על עמדה פוליטית כזו או אחרת - זה יכול להיות דיון מפרה. או שנשאיר את הדברים ככה.
ולגבי המטבח החדש - אין גמילה מטעם טעים, אבל אולי בעתיד יאכלו אנשים בלי זיכרונות של טעמים שהסעירו את הבלוטות וגרמו לזיקוקי דינור להתפוצץ על הלשון.
אתייחס רק לתגובה הזו (בענין השני - מסכימים): הגעת פה לנקודה פילוסופית. הרי אם ירגילו אנשים לאכול רק פושר ותפל וישכנעו שזו החוויה הטובה מכולן (בהנחה שזה מזין), ברבות הימים לא יהיו מי שיכולים להשוות ולומר - יש דברים הרבה יותר טובים מזה. מה שבעיני תפל ופושר יהיה נפלא וסוער. הבעיה היא איתי ועוד כמה מיליונים, או מיליארדים שכן זוכרים טעמים של אוכל מגוון. כמו שילד שמעולם לא טעם שוקולד - זה לא חסר לו והוא לא חושב שהפסיד משהו. בעיני הוא הפסיד, אבל מי אני ?
כבר מזמן אין שמאל, וגם מרצ מזמן היא לא שמאל אולי רק בהצהרה. לגבי סתיו שפיר בהחלט מגיע לה לצאת להתאוורר כי גם היא הפכה להיות חלק מהשיטה, והיהירות שמאפיינת כל פוליטיקאי צעיר חסר נסיון שחושב/ת שהשמש זורחת להם... המנברות ימשיכו גם אחרי הבחירות בעוד נלך לבחירות רבעיות. הקיסר ימשיך לעשות הכל כדי למשוך זמן ולהשאיר מדינה תקועה. יש לו אנשים שעומלים על כך לילות כימים. ואם זה לא חוקי זה לא נורא כי החוק בשבילו והעושים למענו הוא בגדר המלצה בלבד.
אתה כותב נהדר, אוהבת את הטור השבועי שלך יורם.
פתאום עלה לה השתן לראש בלשון העם.
שבת שלום קראתי הכל התייחסתי לג'ינג'ית.
תודה למחמאות. תמיד נעים לשמוע ומעודד להמשיך לכתוב.
לגבי סתיו שפיר, או איך שקראתי לה בן גוריון 2.0 - אני מניח שהיא תלמד ואנחנו עוד נשמע ממנה, אבל אם היא תמשיך להשתחצן - היא תשקע.
לבין שמאל וימין בנושא חברה וכלכלה.
מי שקובע בסוף מה צריך לעשות ואיך לעשות, זאת ארה"ב.
לא יודעת אם יש איש כזה בנמצא.
אז איך אפשר יהיה להבדיל ביניהם?
ומעורר להבנה שאנחנו בכלל לא בראש מעיינהם של האנשים הרוצים רק כיסא בהנהגת המדינה.
פעם אימי ז"ל אמרה לי : " למלפפון אין את הריח שהיה פעם"
בן גביר וסתיו שפיר הם העבר. לצערי סתיו איבדה את קולה והאגנ'דה שלה בדרך. בן דביר הטביע חותם שלילי והודח. האיחודים בשל השמאל והימין מציבים שתי אלטרנטיבות בבחירות הבאות, וכל בוחר יכול לבחור באחת ממפלגות המרכז שמאל או בהמשך שלטונו של נתניהו. כדי להגן על הדמוקרטיה ומערכת המשפט ברור מה צריך לבחור.